Բոլնիս-Խաչեն

Անվան այլ կիրառումների համար տե՛ս՝ Խաչեն (այլ կիրառումներ) Բոլնիս-Խաչեն (Բողնիս, Բոլնիս, վրացերեն՝ ბოლნისი կամ ბოლნის-ხაჩინი), հայաբնակ գյուղ Վրաստանի Քվեմո Քարթլիի մարզի Բոլնիսի շրջանում։ Գտնվում է Բոլնիս քաղաքից 9 կմ հեռավորության վրա, Ներքին Քարթլի հարթավայրում, Մաշավերա գետի աջակողմյան վտակ Բոլնիսիսծղալի գետի ձախ ափին, ծովի մակարդակից 620 մ բարձրության վրա։ Գյուղից 3 - 3,5 կմ արևելք գտնվում է Ելլուբաբա բլուրը։ Բնակչությունը Համաձայն 2014 թվականի տվյալների, գյուղն ուներ 1534 բնակիչ, հիմնականում հայեր։ Պատմական ակնարկ Գյուղը գտնվում է պատմական Մեծ Հայքի Գուգարք նահանգի Բողնոփոր գավառում։ Այստեղ եղել է վրաց եկեղեցու եպիսկոպոսանիստ աթոռներից մեկը, որ մասնակցել է 506 թվականի Դվինի հակաքաղկեդոնական ժողովին։ Գյուղի ճարտարապետական կարևորագույն հուշարձանը բազիլիկ եկեղեցին է (Սուրբ Սիոն), որը կառուցվել է 478-493 թվականներին։ Բոլնիս-Խաչենում է ծնվել հայ ականավոր գրող Ղազարոս Աղայանը, որտեղ գտնվում է նաև նրա տուն-թանգարանը։ Ծանոթագրություններ